ટેન્ડર પ્રકિયા પૂર્ણ થયા બાદ આ રસ્તા પર આવેલ અંદાજે 100 વર્ષ જુના 500થી વધુ લીલાછમ લીમડા અને અન્ય વૃક્ષો ફોર લાઈન હાઇવે બનાવવામાં નડતર રૂપ હોય સરકાર દ્વારા વિકાસના ઓથા તળે વૃક્ષો કાપવા મંજૂરીની મોહર મારી દીધી છે ત્યારે સોમવારનારોજ કોન્ટ્રાકટરના માણસો દ્વારા અઘાર ગામ નજીક પેટ્રોલ પંપની સામે બે લીલાછમ લીમડા કાપી નાખ્યા હતા અને ત્યારબાદ અન્ય લીમડા કાપતા સ્થાનિક લોકો દ્વારા પર્યાવરણ પ્રેમી નિલેશ રાજગોરને જાણ કરતા તેઓ અન્ય પર્યાવરણ પ્રેમીઓ સાથે સ્થળ પર પહોંચ્યા હતા અને તેમની સાથે સ્થાનિક ગ્રામજનોએ મળી વૃક્ષો કાપવા સામે ભારે રોષ વ્યક્ત કરી વૃક્ષો કાપવાની કામગિરી અટકાવી હતી.